Καταγραφή του οδοντιατρικού φόβου, της οδοντικής τερηδόνας και της υγείας των ούλων σε παιδιά και εφήβους με προβλήματα ακοής στην Ελλάδα
Creators: name: Τριμερίδου, Αγγελική Σοφία Νικολάου
Publisher: name: Aristotle University of Thessaloniki
Year: 2021
Subjects: απώλεια ακοής
παιδιά
οδοντιατρικός φόβος
τερηδόνα
περιοδοντική υγεία
hearing impairment
children
dental fear
caries
periodontal health

description: Ο κύριος σκοπός αυτής της μελέτης ήταν να εκτιμήσει τα επίπεδα του οδοντιατρικού φόβου, της τερηδόνας και της υγείας των ούλων σε παιδιά και εφήβους με προβλήματα ακοής που φοιτούν στα ειδικά σχολεία κωφών και βαρήκοων της χώρας. Όλοι οι μαθητές, δημοτικού, γυμνασίου και λυκείου, των Ειδικών Σχολείων και Ιδρυμάτων Κωφών-Βαρήκοων της χώρας και οι γονείς τους προσκλήθηκαν να συμμετέχουν στην έρευνα. Κωφά/βαρήκοα παιδιά με νοητικά προβλήματα, σύνδρομα ή που δεν γνώριζαν νοηματική γλώσσα αποκλείστηκαν από τη μελέτη. Οι γονείς συμπλήρωσαν ένα ερωτηματολόγιο επάνω στις συνήθειες στοματικής υγιεινής, πρόσβαση σε οδοντιατρική περίθαλψη και προηγούμενη οδοντιατρική εμπειρία του παιδιού. Από όλους τους οι μαθητές ζητήθηκε να συμπληρώσουν το ερωτηματολόγιο Children's Fear Survey Schedule-Dental Subscale (CFSS-DS). Οι μαθητές γυμνασίου και λυκείου συμπλήρωσαν επιπλέον το ερωτηματολόγιο Modified Dental Anxiety Scale (MDAS). Και τα δύο ερωτηματολόγια μεταφράζονταν στον μαθητή στην Ελληνική νοηματική γλώσσα από πιστοποιημένο διερμηνέα. Οι δείκτες dmfs/DMFS χρησιμοποιήθηκαν για την καταγραφή του επιπολασμού της τερηδόνας. Οι δείκτες Visible Plaque Index (VPI) και Gingival Bleeding Index (GBI) χρησιμοποιήθηκαν για την καταγραφή της μικροβιακής πλάκας και της ουλίτιδας αντίστοιχα. Η στατιστική ανάλυση των δεδομένων συμπεριλάμβανε παραμετρικές και μη-παραμετρικές αναλύσεις και έγινε με το πρόγραμμα SPSS20 (επίπεδο στατιστικής σημαντικότητας p≤0.05). Συνολικά 33 μαθητές δημοτικού (μέση ηλικία 10.85±2.67) και 53 μαθητές γυμνασίου και λυκείου (μέση ηλικία 16.94±2.55) συμμετείχαν στη μελέτη. Η μέση τιμή του CFSS-DS για τους μαθητές του δημοτικού και του γυμνασίου-λυκείου ήταν 24.1±9.9 και 26.9±10.5 αντίστοιχα. Για τους μαθητές γυμνασίου-λυκείου η μέση τιμή του MDAS ήταν 11.3±4.7. Η μέση τιμή dmfs ήταν 2.5±5.2 για τους μαθητές του δημοτικού. Η μέση τιμή DMFS ήταν 3.5±5.4 για τους μαθητές του δημοτικού και 7.3±9.0 για τους μαθητές γυμνασίου-λυκείου, καταγράφοντας υψηλότερα επίπεδα τερηδόνας από τα υγιή παιδιά παρόμοιας ηλικίας στην Ελλάδα. Οι μέσες τιμές VPI και GBI για τους μαθητές δημοτικού ήταν 0.71±0.29 και 0.23±0.27 αντίστοιχα, ενώ για τους μαθητές γυμνασίου-λυκείου 0.53±0.29 και 0.31±0.28 αντίστοιχα. Δεν βρέθηκε στατιστικά σημαντική συσχέτιση μεταξύ του οδοντιατρικού φόβου και της ηλικίας, του φύλου και της βαρύτητας της απώλειας ακοής. Ο οδοντιατρικός φόβος δεν συσχετίστηκε με τον επιπολασμό της τερηδόνας ή την περιοδοντική υγεία. Συμπερασματικά, τα κωφά/βαρήκοα παιδιά παρουσιάζουν παρόμοια επίπεδα οδοντιατρικού φόβου με τα υγιή παιδιά αντίστοιχης ηλικίας στον γενικό Ελληνικό πληθυσμό. Επιπλέον, τα κωφά/βαρήκοα παιδιά εμφανίζουν υψηλότερο επιπολασμό τερηδόνας σε σχέση με τα υγιή συνομήλικα Ελληνόπουλα και γενικά, φτωχή στοματική υγιεινή και υγεία των ούλων
description: The aim of this study was assess dental fear, caries and periodontal health in children and adolescents with hearing impairment (HI). All children attending elementary up to senior high schools for the HI in Greece were invited in the study. All students were asked to fill in the Children's Fear Survey Schedule-Dental Subscale (CFSS-DS). High school students additionally answered the Modified Dental Anxiety Scale (MDAS). Both questionnaires were translated in sign language by the same licensed interpreter. dmfs/DMFS, Visible Plaque Index (VPI) and Gingival Bleeding Index (GBI) were used to evaluate caries and periodontal health respectively. Statistics by SPSS20 included parametric and non-parametric tests (significance at p≤0.05). 33 elementary and 53 junior/senior high school students (mean age=10.85±2.67 and 16.94±2.55 respectively) participated in the study. Mean CFSS-DS was 24.1±9.9 and 26.9±10.5 for elementary and high school students respectively. Mean MDAS for high school students was 11.3±4.7. Mean dmfs was 2.5±5.2 for elementary and mean DMFS was 3.5±5.4 for elementary and 7.3±9.0 for high school students, higher than similar age general population in Greece. Mean VPI and GBI scores were 0.71±0.29 and 0.23±0.27 respectively for elementary students, and 0.53±0.29 and 0.31±0.28 respectively for high school students. Dental fear was not significantly associated to age, gender, severity of HI, caries prevalence or periodontal health. In conclusion, HI children and adolescents had higher caries prevalence and poor periodontal health. Dental fear levels of the HI were close to these of similar age children of general Greek population